Există, însă, şi nişte condiţii: coruptul să îşi recunoască fapta şi să se ducă la procurori să se autodenunţe.

În plus, trebuie să fie la prima abatere şi să plătească prejudiciul.

Proiectul legislativ vizează mai degrabă infracţiuni economice, dat fiind că sunt excluse multe categorii, precum fapte comise cu violenţă, traficul de droguri, pornografia ori faptele de terorism. Iniţiativa senatorului independent se adaugă zecilor de propuneri de modificare a Codurilor Penal şi de Procedură care aşteaptă să fie discutate în Parlament.

Alfred Laurenţiu Antonio Mihai a explicat la Jurnalul de Seară noţiunea „regretul efectiv”:

„Denumirea nu-mi aparţine, dar are la bază un model de justiţie restaurativă care se bazează pe ideea reparării prejudiciului cauzat victimei. E un concept la care mai multe ţări membre UE au apelat. E o nouă orientare, numită justiţie reparatorie sau restaurativă.

Nu m-am gândit la un anumit tip de infractori, ci la persoane care au săvârşit infracţiuni economice şi au produs prejudicii statului român sau anumitor persoane”.